
1. Šis nolikums nosaka kārtību, kādā tiek organizēts atklātais Naudītes pagasta turnīrs zolē 2026.gada 31.janvārī, turpmāk - Turnīrs.
2. Sacensību mērķi:
2.1. Popularizēt tautas sporta veidu;
2.2. Latviešu tradicionālās prāta kāršu spēles zolītes kā Latvijas nemateriālā kultūras elementa prāta attīstīšanas, kā arī sporta – kā lietderīga laika popularizēšana sabiedrības vidū.
3. Sacensību norises vieta un laiks:
3.1. Turnīrs norisināsies Naudītes pagasta pārvaldē, "Naudītes skola", Naudītē, Naudītes pagastā, Dobeles novadā 2026.gada 31.janvārī;
3.2. Sākums plkst. 10:00, ierašanās no plkst.09:30.
3.3. Pieteikšanās notiek pa t.27438261 vai Naudītes bibliotēkā līdz 28.01.2026.
4. Turnīra vadība:
4.1. Turnīru organizē Naudītes pagasta sporta pasākumu organizatore Zanda Runģe, tālr.27438261, e-pasta adrese: naudite.sports@gmail.com, turpmāk - Organizators.
4.2. Galvenais tiesnesis – Zanda Runģe.
5. Turnīra dalībnieki:
5.1. Turnīrā var piedalīties jebkurš Latvijas iedzīvotājs, kurš ir apguvis spēles pamatus un ievēro sacensību noteikumus;
5.2. Dalībnieki paši ir atbildīgi par savu veselības stāvokli un drošības noteikumu ievērošanu;
5.3. [bookmark: _Hlk97901288]Turnīra sistēmu izveido galvenais tiesnesis norises dienā, ņemot vērā pieteikušos dalībnieku skaitu.
6. [bookmark: _Hlk184299178]Turnīra noteikumi un vērtēšana:
6.1. Turnīrs notiek pēc aktuālajiem zolītes noteikumiem, kas ir pieejami interneta vietnē www.zolmaniem.lv sadaļā „Par zoli” - „Zoles noteikumi”;
6.2. Tiek spēlēta zole ar pulēm un mazajām zolēm;
6.3. Spēlētāji pie galdiem tiek sadalīti pa trīs vai pa četri, ko nosaka tiesnesis, ievērojot dalībnieku skaitu. Ceturtais sēž sākot no pēdējā galda.
6.4. Turnīrs notiek 5 kārtās. Laika ierobežojums katrai kārtai – 45 minūtes. Pārtraukums starp kārtām 5 minūtes. Katrā kārtā tiek izspēlētas 24 partijas. Pēc 45 minūtēm tiek pabeigta iesāktā partija.
6.5. Pirmajā tūrē vietu pie galda nosaka, velkot kārti. Sēž virzienā no stiprākās uz vājāko;
6.6. [bookmark: _Hlk184299450][bookmark: _Hlk124345891][bookmark: _Hlk184299508]Pēc pirmās tūres uz katru nākošo tūri spēlētāji pa galdiem tiek sadalīti pēc iegūto lielo punktu kopsummas no iepriekšējām tūrēm, t.i., labākie spēlē ar labākajiem. Lielo punktu sadale pie galda: 1.vieta – 2 p; 2.vieta – 1 p; 3.vieta – 0 p. Ja pie galda spēlē 4 spēlētāji, tad 1.vieta – 2 p; 2.vieta – 1 p; 3.vieta – 1 p 4.vieta – 0p. Ja divi vai vairāki spēlētāji pie viena galda dala vietu, tad lielos punktus skaita kopā un dala ar attiecīgo spēlētāju skaitu;
6.7. Pirmās partijas dalītāju un punktu pierakstītāju nosaka, velkot kārtis. Kārtis aizsegtā veidā tiek izklātas uz galda un katrs spēlētājs izvelk pa vienai kārtij;
6.8. Stiprākās kārts īpašnieks dala kārtis pirmajai partijai;
6.9. Vājākās kārts izvilcējs veic punktu pierakstīšanu vai savstarpēji vienojoties, to var darīt cits spēlētājs;
6.10. Spēles protokolu tiesnesim iesniedz attiecīgās kārtas uzvarētājs.
7. Dalība turnīrā:
7.1. Piedalīšanās čempionātā dalībniekiem ir pilnīgi bez maksas un dalībnieki spēlē bez jebkādas likmes punktā;
7.2. Izdevumus, kas saistīti ar turnīra rīkošanu un norisi nodrošina sacensību organizators;
8. Apbalvošana:
8.1. [bookmark: _Hlk154142864]Turnīra 1.-3. vietas ieguvēji saņems kausu, kā arī pārsteiguma balvas no čempionāta organizatora.
9. [bookmark: _Hlk154143004]Cita informācija:
9.1. Visus strīdus un domstarpības izšķir tiesnesis. Protesti iesniedzami tiesnesim sacensību dienā;
9.2. Tiesnesim ir tiesības mainīt sacensību nolikumu sacensību dienā.
10. Datu aizsardzība:
10.1. Pasākumā tiks fotografēts un /vai filmēts! Uzņemtie materiāli tiks izmantoti publicitātes vajadzībām turnīra organizatoru, atbalstītāju, sponsoru un mediju mājas lapās, sociālo tīklu kontos un citās ar tiem saistītās informācijas publicēšanas vietās un vietnēs;
10.2. Piesakoties sacensībām katrs dalībnieks piekrīt savu personas datu – vārda, uzvārda, e-pasta adrese (ja tā brīvprātīgi iedota), fotogrāfiju, video un audio materiālu apstrādei, pamatojoties 2016. gada 27.aprīļa EIROPAS PARLAMENTA UN PADOMES REGULAS 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas „a)” apakšpunktu: „a) datu subjekts ir devis piekrišanu savu personas datu apstrādei vienam vai vairākiem konkrētiem nolūkiem”.;
10.3. Ar savu dalību turnīrā apliecināt, ka esat informēts un piekritis, ka turnīra laikā varat tikt fotografēts un/vai filmēts;
10.4. Datu apstrādes termiņš – pastāvīgi.
10.5. JŪSU ATRAŠANĀS PASĀKUMA NORISES VIETĀ IR APLIECINĀJUMS TAM, KA PIEKRĪTAT ŠĪ NOLIKUMA NOTEIKUMIEM.

